שלמה אבן חיים

קורות חייו 
נולד במרקש לאביו רבי יעקב שהיה מדייני העיר. נשא את זוהרא בת משה הלוי. ידוע כי היו לו לפחות ארבעה בנים ובת. 

לא יאוחר משנת ה'תרנ"ו, נמנה בין חכמי העיר.כפי שנזכר בהמלצה לרבי סעדיה אברז'ל שנכתבה בשנת תרנ"ו, ורבי שלמה נמנה בין הרבנים החותמים. שימש בדיינות בבית הדין שבראשות הרב שלמה אסבאג השני, ולאחר מכן בראשות הרב רפאל יוסף חרוש והרב יעקב טולידאנו. בשנת ה'תרפ"ב, פרש האחרון מבית הדין במרקש, ורבי שלמה כיהן כאב בית הדין ורבה של העיר תחתיו. בתפקיד זה שימש עד לפטירתו. 

בשנת ה'תרס"ה, לקה בחולי עיניים. משכך, נסע לפריז להתרפא שם אצל מומחי הרופאים. רבי שלמה סיפר, ששהה בפריז שנה שלימה, ולא הצליחו לרפואתו.כ"י ארכיון תולדות, תצלום באוסף הרב יוסף פרץ.  

רבי שלמה נמנה מבין חברת הפייטנים בעיר והיה חבר בחברת הבקשות של העיר.ראו בהקדמת רבי אברהם אביטבול לספר 'שיר ידידות'.

רבי שלמה ובית דינו נתנו הסכמות והמלצות שונות לספרים שנדפסו בזמנם.ראו למשל: הסכמה לספר 'עבודת הלוי', ה'תרפ"א. ולספר 'משכיל לדוד', ה'תרפ"ד.  תמך בארגון הכספים לטובת עדת המערביים בירושלים, ולשם כך התכתב עם הרב יוסף חיים הכהן אב בית דין העדה.ראו: מכתב של הרי"ח הכהן באתר בידספירט. 

רבי שלמה נפטר במרקש בכ"ה טבת ה'תרפ"ז, והספידו הרב אליהו אבן דנאן, שליח הכולל מהעיר פאס.כפי שתיעד הרב יוסף פרץ (רבה של מגדים) בכתב ידו.

 חיבוריו 
 הסכמות - נדפסו בספרים שונים.

 פסקי דין.

 הערות שוליים 

קטגוריה:אבות בתי דין
קטגוריה:מרקש: רבנים
קטגוריה:נפטרים ב-1898